หุ้นเทคนิคเด่น – บล.เอเซียพลัส กรุ๊ป โฮลดิ้งส์
บล.เอเซียพลัส กรุ๊ป โฮลดิ้งส์ ระบุเทคนิคเช้านี้
19 พ.ค. 2558

PTTGC : แนวรับ 62.00 บาท แนวต้าน 63.50 บาท
ประเด็นวิเคราะห์:
– PTTGC อยู่ในจังหวะการฟื้นตัวแบบค่อยเป็นค่อยไปต่อเนื่อง สะท้อนจากการทำจังหวะยก Low ขึ้นมาได้ 5 วันติดต่อกันพร้อมด้วยแท่งเทียนที่มีขนาดช่วงที่ค่อนข้างสั้นในช่วง 3 วันหลังสุด
– การค่อยๆฟื้นตัวในลักษณะดังกล่าว ส่งผลให้เส้นค่าเฉลี่ยระยะสั้น (5 วัน) ตัดเส้นค่าเฉลี่ยค่าเฉลี่ยระยะกลาง (14 วัน) ขึ้นมาได้ พร้อมทั้งราคาล่าสุดที่สามารถปิดตัวยืนเหนือเส้นค่าเฉลี่ยระยะสั้นได้แล้ว ทำให้เชื่อว่าราคาอยู่ในแนวโน้มของการฟื้นตัวต่อได้อีก และน่าจะปรับขึ้นต่อไปได้ โดยมีแนวต้านที่ 63.50 บาท หากผ่านได้น่าจะสามารถกลับไปทดสอบ High เดิมได้ที่ 65.25 บาท
– ซื้อ โดยมีเป้าหมายทำกำไร 65.25 บาท และ ตั้งจุดตัดขาดทุนที่ 62.00 บาท